Burjassot municipaliza el servei psicopedagògic per a l’atenció permanent de tots els escolars
2025-07-24

L’Ajuntament de Burjassot ha aprovat aquest matí, en el ple extraordinari,  la creació de la borsa de treball de psicopedagogs. Aquesta aprovació suposa la municipalizació del Servei Psicopedagògic que passa a formar part dels serveis que s’atenen amb personal municipal. D’aquesta forma es dóna continuïtat al Servei del Gabinet Psicopedagògic que s’havia vist interromput fa unes setmanes per la regulació i adaptació de la nova llei de contractes que afectava aquest servei en estar prestat per una empresa. Per a l’Equip de Govern de l’Ajuntament, el gabinet psicopedagògic és part fonamental del seu projecte educatiu, continuarà atenent als alumnes del municipi que puguen necessitar una especial atenció, així com a tots els alumnes dels centres educatius de la ciutat.

Així doncs, en un termini breu, s’incorporaran diverses persones a aquesta àrea de treball dels Serveis Socials de l’Ajuntament i de l’àrea més concreta d’Educació, que permetran la continuïtat del treball que es realitzava i que ara mateix havia sigut reforçat de forma específica a través del Servei Psicopedagògic de la Generalitat Valenciana (Spe) i amb la designació de tècnics de forma temporal per part de l’Ajuntament.

“És una bona notícia, ja que incorporem tres nous llocs de treball a la plantilla de l’Ajuntament i treballarem tota l’àrea psicopedagògica amb total normalitat en un període molt breu de temps, el servei es reprendrà amb normalitat i també tota l’atenció als alumnes de Burjassot, atenció que s’ha vist en aquests dies reforçada pel Spe, el Servei Psicopedagògic de la Generalitat Valenciana, que té seu a Burjassot, i que ha permés també continuar treballant amb total normalitat”, ha apuntat Rafa García, alcalde de Burjassot. “Per a nosaltres és part fonamental del nostre treball el gabinet i la municipalizació li atorga així una estabilitat definitiva i una atenció també permanent a totes les xiquetes i els xiquets de Burjassot”, matisa García.